King Kong (videoludo)

King Kong estas platforma videoludo programita de Karl T. Olinger por Atari 2600 kaj eldonita de Tigervision en 1982. Ĝi baziĝas sur la licencita karaktero King Kong, kaj estas klono de la unua nivelo de Donkey Kong. Ĝi estis la unua kartoĉeldono de Tigervision. Tiger Electronic Toys produktis manporteblan version, licencitan al Tandy, en la sama jaro.

 Ludomaniero 
La celo estas savi la knabinon, grimpante supren laŭ ŝtupetaroj ĝis la supro de la ekrano, saltante super truoj kaj aŭtonomaj bomboj. Magiaj bomboj valoras kvinoble pli ol ordinaraj bomboj kiam super saltitaj. Samkiel en Donkey Kong, ĉiu nivelo havas bonuson kiu malpliiĝas. Se ĝi atingas nulon, vivo estas perdita.

Ekzistas diversaj ludmodusoj por 1 aŭ 2 ludantoj (alternante vicojn), malrapidaj aŭ rapidaj bomboj, kaj ĉu magiaj bomboj ekzistas aŭ ne.

 Recenzo 
Ed Driscoll recenzis King Kong en The Space Gamer n-ro 58. Driscoll komentis : "entute, estas amuze ludebla ludo, kun bonaj grafikoj. Ne malbone por unua kartoĉo !"

Electronic Games taksis ke la ludo "prezentas krudan imitadon de la unua scenaro de Donkey Kong kaj anstataŭigas la barelojn kaj flamajn estaĵojn per io, kio aspektas kiel malnovstilaj necesejoj, kelkaj el kiuj havas brulantajn meĉojn". En recenzo de 4 el 10, Arcade Express konsideris King Kong "malbonan interpreton de la giganta simio" kaj diris ke ĝi estis iom pli facila ol aliaj grimpludoj.

 Referencoj 

 Eksteraj ligiloj 
King Kong ĉe MobyGames ()

Kategorio:Videoludoj aperintaj en 1982
Kategorio:Videoludoj ludeblaj per Atari 2600
Kategorio:Videoludoj pri primatoj
Kategorio:King Kong
Kategorio:Platformaj videoludoj
Kategorio:Videoludoj de Tigervision
Kategorio:Videoludoj kreitaj en Usono